
Nr. SC2022-
REFERAT DE APROBARE A PROIECTULUI DE HOTĂRÂRE
privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului

 „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 2014+:119739
1. Descrierea situației actuale
În cadrul apelului de proiecte POR/2017/3/3.1A/2/7 REGIUNI, Axa prioritară 3, Prioritatea de investiții 3.1, Operațiunea A- Clădiri Rezidențiale, UAT Municipiul Timișoara a depus spre finanțare proiectul „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 2014+:119739.

Cererea de finanțare și cheltuielile aferente au fost aprobate prin Hotărârea Consiliului Local nr. 566 din data de 16.11.2018, iar ulterior în data de 28.02.2019 a fost semnat contractul de finanțare nr. 3929/28.02.2019 aferent proiectului „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 119739 între Municipiul Timișoara, în calitate de Beneficiar, Ministerul Dezvoltării Regionale și Administrației Publice, în calitate de Autoritate de Management şi Agenția pentru Dezvoltare Regională Vest, în calitate de Organism Intermediar.  

Având în vedere că :

· Documentația tehnico-economică în baza căreia a fost semnat contractul de finanțare nr. 3929/28.02.2019, a fost întocmită la faza DALI;
· Pentru atribuirea contractului de execuție lucrări din cadrul Contractului de finanțare au fost organizate 5 proceduri de achiziție publică, care s-au anulat din cauza neprezentării ofertanților;
· Urmare a neatribuirii contractului de execuție lucrări, prestatorul SC Eurodraft Proiect Design SRL, a propus prin adresa cu numărul de înregistrare SC 2021-27000/29.09.2021, necesitatea revizuirii Proiectului Tehnic cu prima soluție din DALI, respectiv scenariul 1 în care se utilizează ca soluție tehnică sistemul cu vată minerală bazaltică
· Prin HCL nr. 63 din data de 01.03.2022 Consiliul Local a aprobat documentația tehnico-economică revizuită, indicatorii tehnico-economici - faza PT și Devizul General  pentru obiectivul de investiții „Reabilitare termică imobil, Splaiul Nicolae Titulescu, nr. 10A”, din cadrul proiectului „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 2014+:119739. 
· În data de 25.03.2022 a fost publicat în SEAP ( www.e-licitatie.ro) anunțul de participare simplificat nr. SCN1103626 pentru atribuirea contractului de execuție lucrări pentru obiectivul de investiții susmenționat.

· Procedura de achiziție publică a fost anulată ca urmare a faptului că nu a fost depusă nicio ofertă la termenul limită pentru primirea ofertelor /deschiderea ofertelor din data de 18.04.2022;
· Pentru a atrage interesul operatorilor economici de a depune oferte pentru contractul de execuție lucrări, a fost necesară actualizarea Devizului General - faza PT în concordanță cu prețurile de pe piață. Drept urmare Consiliul Local a aprobat prin HCL nr. 195/10.05.2022  această actualizare, depășindu-se în acest caz valoarea contractului de finanțare;
· Pentru continuarea implementării proiectului și în conformitate cu prevederile contractului de finanțare nr. 3929/28.02.2019, în cazul în care valoarea totală a proiectului crește, se impune aprobarea noilor valori.
2. Schimbări preconizate și rezultate așteptate
Obiectivul general al proiectului îl reprezintă creșterea eficienței energetice la blocul de locuințe din Municipiul Timișoara, Splaiul Nicolae Titulescu nr. 10 A, prin realizarea unor lucrări de intervenție care determină diminuarea consumurilor energetice pentru încălzirea apartamentelor, în condițiile asigurării și menținerii climatului termic interior, prin limitarea pierderilor de căldură către mediul exterior precum și ameliorarea aspectului urbanistic al localității. 

În urma realizării lucrărilor de intervenții propuse prin proiect, se urmărește atingerea următorilor indicatori:

 1. Îmbunătățirea condițiilor de confort termic interior pentru clădirea rezidențială/apartamentele supuse  reabilitării (72 apartamente).

 2. Creșterea eficienței energetice în clădirea ce face obiectul proiectului prin scăderea consumului anual specific de energie cu 97.10 kwh/m2/an.

 3. Creșterea nivelului de protecție a mediului înconjurător prin scăderea emisiilor de gaz cu efect de seră cu 96.38 CO2. 

3. Concluzii
Urmare a celor prezentate mai sus, considerăm oportună aprobarea Proiectului de hotărâre privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului  „Îmbunătățirea eficienței energetice în sectorul rezidențial prin reabilitarea termică a blocului de locuințe, str. Splaiul Nicolae Titulescu, nr. 10A” - cod SMIS 2014+:119739

